|  |
| --- |
| **Digitālās veselības padomes** |

**sanāksmes**

**Protokols**

Rīgā

|  |  |  |  |  |  |
| --- | --- | --- | --- | --- | --- |
| **Datums**: | | 27.01.25. | **Nr.** | 1 | |
|  | |  |  |  | |
| **Sākums**: | | 16:00 | **Beigas**: | 17:00 | |
| **Norises vieta:** | | Hibrīdrežīmā – Veselības ministrijas lielā zāle (309. kabinets) un “*MS* *Teams*”tiešsaistes platforma. | | | |
| **Vada:** | | **Aiga Balode**,Veselības ministrijasvalsts sekretāra vietniece digitalizācijas un pārmaiņu vadības jautājumos | | | |
| **Dalībnieki:** | | **Vārds Uzvārds, amats** | | | **Piedalās** |
| **Sintija Bergmane**, Latvijas Reto slimību alianse | | | Attālināti |
| **Anna Veinberga,** Biofarmaceitisko zāļu ražotāju asociācija Latvijā**(aizvieto Ditu Ernu Sīli)** | | | Attālināti |
| **Daiga Behmane,** Rīgas Stradiņa universitāte | | | Attālināti |
| **Baiba Ziemele,** Latvijas Pacientu organizāciju tīkls | | | Attālināti |
| **Dace Ķikute,** Latvijas Farmaceitu biedrība | | | Attālināti |
| **Baiba Zukula,** Centrālā statistikas pārvalde | | | Attālināti |
| **Ilva Aršauska,** Latvijas Māsu asociācija | | | Attālināti |
| **Alise Nicmane Aišpure,** Latvijas Ģimenes ārstu asociācija | | |  |
| **Ilze Maskalāne,** Veselības ministra padomniece starptautiskās komunikācijas jautājumos | | |  |
| **Elmārs Martinsons,** Veselības ministra padomnieks pārmaiņu vadības jautājumos | | | Attālināti |
| **Kaspars Bērziņš,** Augstākās izglītības un zinātnes informācijas tehnoloģijas koplietošanas pakalpojumu centrs (VPC) | | | Attālināti |
| **Sandra Akmane,** Latvijas Ambulatorā dienesta ārstu palīgu profesionālā biedrība | | | Attālināti |
| **Juris Gaiķis,** SIA “Latvijas Digitālās veselības centrs” vadītājs | | |  |
| **Iveta Neimane**, Latvijas Cilvēku ar īpašām vajadzībām sadarbības organizācija “Sustento” | | | Attālināti |
| **Andrejs Strods**,Veselības aprūpes darba devēju asociācija | | |  |
| **Kaspars Grosu**, Digitālās veselības biedrība | | | Attālināti |
| **Emils Sjundjukovs**, Latvijas Jaunuzņēmumu asociācija “Startin.Lv” | | | Attālināti |
| **Vladislava Marāne,** Starptautisko inovatīvo farmaceitisko firmu asociācija | | |  |
| **Laura Boltāne,** Veselības ministrijas Stratēģiskās plānošanas un gatavības departamenta direktora vietniece, Pārnozaru politikas koordinācijas nodaļas vadītāja | | |  |
|  | | **Artis Leksis,** Veselības ministrijas Informācijas un komunikācijas tehnoloģiju projektu vadītājs | | | Attālināti |
| **Āris Kasparāns,** Nacionālais veselības dienests | | |  |
| **Ņikita Trojanskis**, Veselības ministra ārštata padomnieks digitalizācijas un mākslīgā intelekta attīstības jautājumos | | | Attālināti |
| **Ieva Palma,** Biedrība “Amerikas Tirdzniecības palāta Latvijā” | | |  |
| **Līga Kozlovska**, Latvijas Lauku ģimenes ārstu asociācija | | | Attālināti |
| **Daiga Jankova**,SIA “Latvijas Digitālās veselības centrs” | | |  |
| **Agnese Jonāte**,Biedrība “Amerikas Tirdzniecības palāta Latvijā | | |  |
| **Ivita Anuška**, Veselības ministrijas Personāla vadības nodaļas personāla speciāliste | | | Attālināti |
| **Kaspars Kauliņš**,Biedrība “Latvijas Informācijas tehnoloģiju klasteris” | | | Attālināti |
| **Protokolē:** | | **Dagnija Butāne,** Veselības ministrijas Stratēģiskās plānošanas un gatavības departamenta Pārnozaru politikas koordinācijas nodaļas vecākā eksperte | | | |
| **Darba kārtība:** | | | | | |
| 1. **SIA “Latvijas Digitālās veselības centrs” (turpmāk - Centrs) prioritātes 2025. gadam;** 2. **Dažādi.** | | | | | |
| **Sanāksmē apspriestais:** | | | | | |
| **A.Balode** norāda, ka 2025. gadā plānots izstrādāt veselības nozares valsts informācijas sistēmu arhitektūras aprakstu.  Šī gada pirmajā ceturksnī Veselības ministrija (turpmāk - VM) arī plāno virzīt pieņemšanai Ministru kabinetā grozījumus Ārstniecības likumā un Pacientu tiesību likumā, lai noteiktu skaidru pienākumu visām ārstniecības iestādēm apstrādāt datus E-veselības sistēmā (sniegt datus sistēmai un piekļūt datiem ārstniecības procesa ietvaros). Ārstniecības likumā plānots iekļaut arī terminu ”digitālā veselība” un noteikt Centra funkcijas digitālās veselības politikas īstenošanā.   1. **Centra prioritātes 2025. gadā:**   **J.Gaiķis** informē, ka 2025. gadā turpinās Centra personāla komplektēšana un stratēģijas izstrāde. Ir noslēgts deleģēšanas līgums ar VM un Centrs plāno sagatavot Centra darbības stratēģiju un darbības plānu.  **A.Balode** papildina, ka viens no pirmajiem uzdevumiem ir tikšanās ar veselības nozares IT risinājumu integratoriem, lai uzlabotu sadarbību un mazinātu datu nepieejamību.  **D. Jankova** turpina, iepazīstinot ar Centra 2025. gada prioritātēm un uzdevumiem (pielikumā datne: *21.01.2025.Digitalas veselibas padome\_F*):   1. Laboratoriju integrācija **-** turpināt sadarbību ar laboratoriju informācijas sistēmu izstrādātājiem un sniegt konsultatīvu atbalstu laboratoriju informācijas sistēmu integrācijā ar E-veselību un nodrošinātu laboratorisko nosūtījumu un to rezultātu apmaiņu ar E-veselības sistēmu strukturētā veidā. 2. Sadarboties ar ārstniecības iestādēm un sniegt konsultatīvu atbalstu,lai nodrošinātu ārstniecības iestāžu informācijas sistēmās izrakstīto laboratorisko nosūtījumu iesūtīšanu E-veselības sistēmā, kā arī nodrošinātu piekļuvi E-veselības sistēmā esošajiem laboratorisko izmeklējumu rezultātiem, izmantojot ārstniecības iestādes informācijas sistēmu. 3. Citu elektronisko medicīnisko dokumentu saņemšanaE-veselībā **-** darbs pie elektronisko medicīnisko dokumentu saņemšanas, tostarp epikrīzes un ambulatoro izrakstu digitalizācijas. 4. Pārrobežu datu apmaiņa **-** darbs pie datu apmaiņas pārrobežu projektā, lai nodrošinātu laboratorisko izmeklējumu nodošanu un saņemšanu no citām ES dalībvalstīm. 5. Vakcinācijas pārvaldība - vakcinācijas 3. posma realizēšana E-veselībā, kas ietvers vakcinācijas informācijas glabāšanu E-veselības sistēmā un datu nodošanu Nacionālā veselības dienesta veselības aprūpes pakalpojumu apmaksas norēķinu sistēmai " Vadības informācijas sistēma” (turpmāk – VIS). 6. Vienotā pieraksta sistēma **–** izstrādāt vienoto pieraksta sistēmu, lai mazinātu dubultos pierakstus un rindas. 7. Centrs nodrošinās Nacionālā veselības dienesta IS uzturēšanu un attīstību, tostarp datu bāzu modernizāciju un datu nodošanu VIS. 8. Centrs plāno īstenot arī jaunas iniciatīvas, t.sk. veselības aprūpes pārvaldības sistēmu digitalizāciju, digitālo projektu pārvaldību un resursu attīstības platformas izveidi u.c. 9. Jaunā E-veselības pacientu portāla (Veselības portāla) izstrāde – tiek sniegta informācija par tā attīstības posmiem un plānotajiem uzdevumiem no 2025. līdz 2028.gadam.   **A. Balode** norāda, ka E-veselības sistēmā jau darbojas Vēža pacienta karte, un, lai novērstu  dezinformāciju par tās saturu, nepieciešama diskusija ar pacientiem un ārstniecības  iestādēm. Tāpēc VM un Centrs plāno aicināt uz tikšanos Latvijas Onkoloģijas pacientu organizāciju apvienības “Onkoalianse” pārstāvjus un ārstniecības iestāžu pārstāvjus, lai skaidrotu kartes saturu. Tiek norādīts, ka pašreiz šī karte kalpo statistikas mērķiem.  **A.Nicmane-Aišpure** jautā par nosūtījuma derīguma termiņu un kā tas atspoguļosies  gadījumos, kad pacientam ir nepieciešama dinamiskā novērošana.  **D.Jankova** norāda, ka nosūtījumā būs tam speciāli paredzēta atzīme.  **D. Behmane** jautā par klīniskās informācijas standartizācijas un kodēšanas projektu  īstenošanas laiku, norādot, ka šāda standartizācija ir nepieciešama Vēža pacienta kartei.  **D.Jankova** norāda, ka klīniskā vēža reģistra izveide ir SIA “Rīgas Austrumu klīniskā  universitātes slimnīca” (turpmāk - RAKUS) pārziņā.  **A.Balode** norāda**,** ka Eiropas Reģionālās attīstības fonda projekta ietvaros, piesaistot arī  Slimību profilakses un kontroles centra kolēģus, plānots nodrošināt apmācības par datu standartizāciju un klasifikāciju. Viņa papildina, ka, ņemot vērā plānus pāriet uz SSK-11 (starptautiskā statistiskā slimību un veselības problēmu klasifikācija, 11. redakcija) klasifikāciju, tiek gatavots informatīvais ziņojums par tās ieviešanu Latvijā.  **Ņ.Trojanskis** norāda, ka standartu izstrādē būs jāņem vērā arī Eiropas veselības datu telpas  regula un Eiropas Komisijas noteiktie standarti.  **B.Zukula** norāda, ka standartu izstrādē ir nepieciešams pieaicināt arī Centrālo statistikas  pārvaldi.  **E.Sjundjukovs** piebilst, ka RAKUS nav tehnisko standartu ieviesējs un šī loma ir  jāuzņemas Centram.  **B.Ziemele** jautā vai datu starptautiskā apmaiņa attieksies arī uz CPSM (*Clinical Patient*  *Management System*) sistēmu, kas nodrošina ārstu konsultācijas Eiropas references tīklu  ietvaros.  **D.Jankova** norāda, ka pašreiz ir plānota tikai laboratorisko datu pārrobežu apmaiņa.  **A. Ničmane-Aišpure** jautā, kas slēpjas aiz sadaļas “Mans ģimenes ārsts” Veselības portāla  ceļa kartē.  **D. Jankova** norāda, ka jaunajā E-veselības pacientu portālā (Veselības portālā) tāpat kā  esošajā, pacientiem būs pieejama informācija par savu ģimenes ārstu.  **Ā.Kasparāns** skaidro, ka plānota pacienta portāla saskarnes pilnveidošana E-veselības  sistēmā. “Mans ģimenes ārsts” ir pacienta portāla saskarnes daļa, kurā iespējams  apskatīt informāciju par savu ģimenes ārstu un nepieciešamības gadījumā iesniegt  pieteikumu tā maiņai.  **A.Balode** norāda, ka E-veselības ārsta portāla saskarnes pilnveidei būtu nepieciešama  diskusija ar IS integratoriem, lai izvērtētu līdzšinējās problēmas, neskaidrības un vienotos  par turpmāko sadarbības modeli.  **D.Jankova** norāda, ka ārstniecības iestāžu IS izstrādātājiem un uzturētājiem ir jāievēro  Ministru kabineta 2014. gada 11. marta noteikumi Nr.134. “*Noteikumi par vienoto*  *veselības nozares elektronisko informācijas sistēmu*”, kas nosaka obligātos datu laukus un  sistēmu prasības, lai nodrošinātu datu savietojamību un apmaiņu ar E-veselību. Tāpat nākotnē ir plānots izstrādāt atsevišķu regulējumu attiecībā uz drošību, datu aizsardzību un datu apstrādi.  **K.Kauliņš** jautā par pārrobežu datu apmaiņu ar citām valstīm, atsaucoties uz SIA “Tilde”  pieredzi iniciatīvā, kas saistīta ar datu apmaiņu starp Vidzemes slimnīcu un Valgas  klīniku Igaunijā. Viņš interesējas, vai Centrs plāno līdzīgas pārrobežu datu apmaiņas  iniciatīvas.  **A.Balode** norāda, ka tikai tās aktivitātes, kas ir Eiropas veselības datu telpas ietvaros.  **A. Kasparāns** norāda**,** ka Latvija un Igaunija jau apmainās ar datiem, taču jautājums ir  par to pieejamību centralizētā veidā. Tiek norādīts, ka divpusējas datu apmaiņas  decentralizētā veidā netiek plānotas.  **2. Dažādi:**  **E.Sjundjukovs** uzsver, ka digitālās veselības pārvaldības jomā ir nepieciešams veicināt  publisko un privāto partnerību.  **A.Balode** norāda, ka Digitālās veselības padomē būtiska ir arī privātā sektora iesaiste un  pieredzes apmaiņa un rosina SIA “Tilde” nākošajā padomes sanāksmē sniegt informāciju  par labās prakses piemēriem.  **K.Kauliņš** norāda, ka šādu informācija varētu tikt sniegta marta beigās vai aprīļa sākumā. | | | | | |
| **Pieņemtie lēmumi:** | | | | | |
| 1. Uzaicināt RAKUS kā onkoloģijas metodisko centru uz nākamo plānoto Digitālās veselības padomes sanāksmi, lai tā iepazīstinātu ar savu vīziju par klīnisko datu kodēšanu. 2. Uzaicināt SIA “Tilde” pārstāvjus uz nākamo plānoto padomes sanāksmi informācijas apmaiņai par labās prakses piemēriem. | | | | | |
| **Npk** | **Uzdevums** | | | **Atbildīgais\*** | **Termiņš\*** |
| 1. | Nākošajā DigiVes padomes sanāksmē aicināt RAKUS kā onkoloģijas metodisko centru dalīties ar savu redzējumu par klīnisko datu kodēšanu. | | | L.Boltāne |  |
| **2.** | Nākošajā DigiVes padomes sanāksmē aicināt SIA “Tilde” sniegt informāciju par labās prakses piemēriem. | | | D.Butāne |  |

Pielikums:

1. SIA “Latvijas Digitālās veselības centrs” prezentācija (*21.01.2025.Digitalas veselibas padome\_F*).

|  |  |  |
| --- | --- | --- |
| Sanāksmes vadītājs | (paraksts\*\*) | Aiga Balode |

|  |  |  |
| --- | --- | --- |
| Protokolētājs | (paraksts\*\*) | Dagnija Butāne |